პარატჰა
პარატჰა ინდოეთის ნახევარკუნძულისთვის დამახასიათებელი ბრტყელი პურია. გავრცელებულია ინდოეთის, შრი-ლანკის, პაკისტანის, ნეპალის, ბანგლადეშის, მალდივისა და მიანმარის თანამედროვე ტერიტორიებზე, სადაც ხორბალი ტრადიციულ პროდუქტს წარმოადგენს. სიტყვა პარატჰა ორი სიტყვის, პარატსა და აჰაას გაერთიანებას წარმოადგენს, რაც სიტყვასიტყვით ნიშნავს მოხარშული ცომის ფენებს. ალტერნატიულ სახელებს შორისაა პარანთა, პარაუნტა, პრონტა, პარონტაი (პენჯაბური), პოროტა (ოდიაში, ბენგალური, მალაიალური), პალატა (ბირმული).